**POZIV ZA PODNOŠENJE PONUDA U OTVORENOM POSTUPKU JAVNE NABAVKE**

Na osnovu odluke V.D. Direktora Instituta za onkologiju i radiologiju Srbije, broj: 11-349 od 02.10.2017. godine, kojom je pokrenut 127. javnu nabavku po osnovu člana 32. Zakona o javnim nabavkama, pozivamo vas da blagovremeno podnesete svoje ponude.

Predmet javne nabavke su dobra- medicinski potrošni materijal i hemikalije za potrebe Službe patologije i citologije. U Godišnjem planu javnih nabavki za 2017. g. naručioca, predmetna nabavka nalazi se na rednom broju: 3.8., sanitetski i medicinski potrošni materijal. U opštem rečniku nabavki nalazi se pod oznakom -33140000, medicinski potrošni materijal.

|  |  |  |  |
| --- | --- | --- | --- |
| 1 | 2 | 3 | 4 |
| Brojpartije | Naziv partije | Jed mere | Količina |
| 1 | Ksilol P.A. 1000 ml/fl | fl/1000 ml | 1200 |
| 2 | Hematoksilin GIL2 P.A. 1000 ml/fl | fl/1000 ml | 60 |
| 3 | PREDM. STAKLA,pozitivno naelektrisana, adhezivna | pak a 72 kom | 100 |
| 4 | PREDM. STAKLA, poliranih ivica pod uglom od 90° | pak a 50 kom | 1000 |

Pravo učešća imaju ponuđači koji ispunjavaju uslove iz čl. 75. i 76. Zakona o javnim nabavkama (“Službeni glasnik” RS br. 124/2012, 14/15, 68/15) i dostave potrebne dokaze o ispunjenosti tih uslova shodno članu 77. Zakona o javnim nabavkama.

Ponuđači su dužni da kao dokaz o ispunjenosti uslova iz čl. 75. i 76. Zakona o javnim nabavkama dostave sve dokaze utvrđene u predmetnoj konkursnoj dokumentaciji.

 Shodno čl. 79. st. 4. ZJN, ponuđač nije dužan da dostavlja dokaze koji su javno dostupni na internet stranicama nadležnih organa, a s tim u vezi članom 78. ZJN koji se primenjuje od 01.09.2013. godine, propisano je da organizacija nadležna za registraciju privrednih subjekata vodi javni registar ponuđača – preduzetnika i pravnih lica koji ispunjavaju obavezne uslove iz čl. 75. st. 1. tač. 1 do 4. ZJN. Članom 78. st. 5. ZJN propisano je da lice upisano u registar ponuđača nije dužno da prilikom podnošenja ponude, odnosno prijave dokazuje ispunjenost obaveznih uslova, pa shodno tome PONUĐAČ KOJI JE UPISAN U REGISTAR PONUĐAČA, SAMO IMA OBAVEZU DA NARUČIOCU JASNO UKAŽE DA SE NALAZI U REGISTRU PONUĐAČA, te je time oslobođen obaveze da dostavlja dokaze u pisanoj formi, a kojim dokazima se utvrđuje ispunjenost obaveznih uslova iz čl. 75 st. 1. tač. 1. do 4. ZJN.

Uvid i preuzimanje konkursne dokumentacije može se izvršiti preuzimanjem iste sa Portala Uprave za javne nabavke i internet stranice naručioca [www.ncrc.ac.rs](http://www.ncrc.ac.rs/)

Ponude se pripremaju u skladu sa konkursnom dokumentacijom i pozivom za podnošenje ponuda.

Naručilac zadržava pravo da odbije ponudu ukoliko poseduje dokaz kojim potvrđuje da ponuđač nije ispunjavao svoje obaveze po ranije zaključenim ugovorima o javnim nabavkama koji su se odnosili na isti predmet nabavke, za period od prethodne tri godine za predmet nabavke pre objavljivanja poziva za podošenje ponuda (negativna referenca) u skladu sa članom 82. ZJN i konkursnom dokumentacijom.

**Odluka o dodeli ugovora u predmetnoj javnoj nabavci dobara doneće se primenom kriterijuma NAJNIŽA PONUĐENA CENA po osnovu člana 85. stav 1. tačka 2. Zakona o javnim nabavkama.**

 **Napomena: ELEMENT KRITERIJUMA: U slučaju da u predmetnoj javnoj nabavci postoje dve ili više ponuda sa istom ponuđenom cenom kao najnižom cenom, naručilac će po osnovu elementa kriterijuma-referentna lista, ugovor dodeliti ponuđaču koji dostavi potvrde o realizovanim ugovorima u prethodnoj godini(2016.g) u većem iznosu.**

**Naručilac je objavio Prethodno obaveštenje na Portalu UJN, dana 30.01.2017., pod nazivom-sanitetski i medicinski potrošni materijal(sa laboratorijskim materijalom).**

**Ponude dostaviti Institutu za onkologiju i radiologiju Srbije, Pasterova br. 14, Beograd, sa napomenom: „PONUDA ZA NABAVKU MEDICINSKOG POTROŠNOG MATERIJALA I HEMIKALIJA ZA SLUŽBU PATOLOGIJE I CITOLOGIJE- NE OTVARATI“ do 20.10.2017. godine, do 11.00 časova. Blagovremenom ponudom se smatra ponuda koja je primljena od strane naručioca u roku određenom u pozivu za podnošenje ponuda bez obzira na način dostavljanja (neposrednom predajom, predajom putem pošte).**

**Postupak javnog otvaranja obaviće se: 20.10.2017. u 12.00**. **časova u prostorijama Instituta za onkologiju i radiologiju Srbije.** Pravo učešća u postupku otvaranja ponuda imaju ovlašćeni predstavnici ponuđača koji su dužni da predstavniku naručioca, pre početka postupka otvaranja ponuda dostave ovlašćenje za učešće u postupku izdato u pisanoj formi.

 Neblagovremene ponude neće biti uzete u razmatranje. Ponude dostaviti na srpskom jeziku. Cene u ponudi ponuđači su dužni da iskažu isključivo u dinarima.

Odluka o dodeli ugovora biće doneta na osnovu izveštaja o stručnoj oceni ponuda najkasnije u roku od 25 dana od dana otvaranja ponuda.

Sve ostale informacije o javnoj nabavci mogu se dobiti na email: zeljka.jovanovic@ncrc.ac.rs

                                                                             V.D. Direktora Instituta za

                                                                          onkologiju i radiologiju Srbije

 \_\_\_\_\_\_\_\_\_\_\_\_\_\_\_\_\_\_\_\_

 Prof.dr. Radan Džodić